Nuusbrief van 23 Feb. 2018 | Laerskool Jan van Riebeeck
23 Feb, 2018 | Nuusbrief
Dinsdag, 27 Februarie 2018 Astrid Jordaan (juffrou) verjaar
Woensdag, 14 Maart 2018 Gr.7 Kamp (keer terug op die 16de Maart)
Dinsdag, 20 Maart 2018 Krieket: De Kuilen Six-a-side toernooi
Woensdag, 21 Maart 2018 Moontlike Karnaval
Woensdag, 21 Maart 2018 Menseregtedag (skoolvakansiedag)
Klasbraai: 13 April
Ons het besluit om die klasbraai wat op Vrydag 9 Februarie sou plaasvind, te skuif na die eerste Vrydagaand in die tweede kwartaal, nl. Vrydag 13 April.
Dit is met groot hartseer dat ons Maandag gehoor het dat George, ons opsigter by Huppelland, se derde oudste dogter verlede naweek in 'n motorongeluk in Zimbabwe gesterf het. Dit is Sima, wat verlede jaar by ons was en nou in Hoërskool Jan van Riebeeck is, se suster. Ons medelye gaan uit na George en die res van sy gesin.
Prestasies van oud-leerders
Lené Vorster: Ons is baie trots om te kan sê dat Lené Vorster, een van ons graad 7-leerders van verlede jaar, pas verkies is op Hoërskool Jan van Riebeeck se verteenwoordigende raad van leerders vir 2018! Dit is inderdaad 'n groot prestasie om na slegs 'n paar weke by die skool tot 'n leierskapsposisie verkies te word. Sy volg in die spore van indrukwekkende oud-leerders van Laerskool Jan van Riebeeck. Pragtig Lené en baie geluk!
Beheerliggaam verkiesing: Donderdag 8 Maart
Ons herinner alle ouers/voogde aan die beheerliggaam verkiesing, wat op Donderdag 8 Maart om 19:00 in ons skoolsaal sal plaasvind. Nominasielyste sal vanaf 1 Maart tot 7 Maart in mnr. Oosthuizen se kantoor beskikbaar wees. 'n Beheerliggaam speel 'n kardinale rol in die bestuur en finansies van 'n skool en daarom is dit baie belangrik dat soveel as moontlik van u moet kom stem!
Die Suid-Afrikaanse Geheue Instituut
Hierdie instituut wil graag 'n opname onder ons graad 4 – 7's doen en het vandag die nodige vorms aan ons leerders versprei. Hoewel Laerskool Jan van Riebeeck dit nie voorskryf, goedkeur of afkeur nie, is u as ouers onder geen verpligting en bly dit u eie keuse of u dit wil opvolg.
Die optrede van Stef Bos op 16 November ​2017​ in die skoolsaal was 'n reuse-sukses. Almal wat dit bygewoon het, het Stef se aangrypende en vermaaklike konsert vreeslik geniet.
Ons het dié aand sowat R40,000.00 ingesamel vir die diversiteitsbeursfonds! Baie dankie aan almal wat 'n kaartjie en 'n drankie gekoop het, en natuurlik aan Stef wat onbaatsugtig die totale opbrengs van die konsert aan die beursfonds geskenk het.
Die fonds staan nou op R120,000.00 en die koste van die beursprogram is R40,000.00 per leerder per jaar. Ons benodig 'n verdere R40,000.00 om die beurs-verwante uitgawes in 2018 te dek en moet ook die fonds opbou ten einde die leerders in toekomstige jare te ondersteun.
Verskeie ouers het aangedui dat hulle graag 'n skenking aan die beursfonds wil maak. Maak gerus so, deur een van die volgende kanale te gebruik:
1) 'n eenmalige skenking aan die Laerskool Jan van Riebeeck Opvoedingstrust, Investec, Rek no. 10011436695. Gebruik "Beursfonds / naam en van" as verwysing.
2) 'n verbintenis tot 'n maandelikse bydrae
SKENKING (volg die skakel)
Baie geluk aan Isabella Marais in Graad 1 wat ons Jannie van die week is! Ons hoop jy kan 'n lekker pizza by Col'Cacchios eet! Dankie dat jy so gereeld herwin.
Onthou om 'n plastiek bottel terug te hou wanneer jy herwin. Gebruik dit om jou eco brick te begin. Strooitjies, 'glad wrap', aartappelskyfiepakkies is ideale items om in jou brick te sit. Gaan kyk na die webblad met al die nodige inligting http://www.ecobricks.org/how/
Kontak vir Marinda Brink ( marinda@jvrprim.co.za ) indien u graag by die akademiese komitee betrokke wil raak
Wenners: Cayle Stoltz (Gr.5S)
Definisie: 'n deurmekaarspul, gegons van stemme, musiek ens.
Sin: Daar was 'n roesemoes op die speelgrond pouse en baie kinders het seergekry.
Die skool ontvang 10% van die opbrengs van die boekverkoping terug in die vorm van boeke.
Maandagoggend 26 Maart om 8:15 – Alle Gr 1 en 2 leerders
Dinsdagoggend 27 Maart om 8 :15 – Alle Gr 3 leerders
Atlete presteer by Metropool-Sentraal byeenkoms
Vrydag het 20 van ons leerders deelgeneem aan die metropool-sentraal atletiekbyeenkoms by Blue Downs. Dit was 'n lang dag en van ons atlete moes 5ure wag voordat hulle kon deelneem, maar die wag was die moeite werd ,want 12 van ons atlete het gekwalifiseer om eerskomende Saterdag aan die WP-byeenkoms deel te neem.
Danny Newton – Eerste 70m hekkies en eerste hoogspring
Heloise Strauss – Derde gewigstoot
Scarlett van der Merwe – Eerste 1200m
Marcelle van der Merwe – Eerste gewigstoot
Alexander Newton – Derde 75m en 150m Hekkies, tweede hoogspring
Jacomien van der Westhuizen – Derde hoogspring
Tariq Lubowski – Eerste spiesgooi
Alet Hitge – Eerste diskus
Mia Nortjé – Tweede 800m en vierde 1500m
Hannah Badenhorst – Derde 200m hekkies
Henry Potgieter – Tweede spiesgooi
John Willcox – Tweede 80m hekkies
Baie dankie mnr. Hanekom vir al die reëlings en mnr. Lilly wat op die dag gehelp het. Ons wens vir alle atlete sterkte toe. Ons weet dit sal goed gaan.
Dankie aan al die tennisspelers wat hierdie week wedstryde gespeel het.
Baie geluk aan die Gemengde A- en Gemengde B-spanne wat hierdie week gewen het en ook aan die Seuns A-span wat gelykop gespeel het. Die Gemengde C-span het hulle wedstryde baie geniet!
Sterkte met volgende week!
Krieket O/13 Laerskool Tamboerskloof
Die O/13 span het Donderdag meegeding teen LS Tamboerskloof (LST) op Hoërskool JvR se velde.
JvR het die loting gewen en het besluit om eerste te kolf. Ons het in die 20 boulbeurte 'n totaal van 82 lopies aangeteken. Die uitblinker met die kolf was Ruben Janse van Rensburg met 'n totaal van 27 lopies.
In 'n baie spannende tweede helfte het LST die kolf geneem. Teen die 19de boulbeurt was die telling 80 lopies vir die verlies van 7 paaltjies wat beteken hulle moes 3 lopies kry om te wen, met 6 balle. Benjamin Pienaar het die laaste boulbeurt geneem en met sy laaste bal was die telling gelyk ,wat beteken het dat LST 1 lopie gekort het van 1 bal om te wen. Die oomblik het te groot geraak vir LST, wat ongelukkig sy eie paaltjie omgegooi het met die neergooi van sy kolf. Die wedstryd eindig dus gelykop !
Weens die tyd het die afrigters besluit om die wedstryd daar te eindig en nie oor te gaan in wat hulle noem 'n "Super Over" nie.
As ek my vreemde liefde bloot moes lê, wat sou die vrome skenkers van die skoonheid sê? Of sou 'n sprank van hierdie vuur wat in my gloei, ook hulle aanraak, sodat hulle verstaan Die liefde neem 'n duisend vorme aan.